**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 apakšpunktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Covid-19 infekcijas izplatības seku pārvarēšanas likuma 24. pants;Valsts un pašvaldību institūciju amatpersonu un darbinieku atlīdzības likuma 15. panta pirmā daļa.Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, lai nodrošinātu: 1) Ministru kabineta 2020. gada 24. novembra sēdes protokola Nr. 75 8. § 2., 3. un 4. punktā doto uzdevumu izpildi: 2. Izdevumus, kas saistīti ar piemaksu Iekšlietu ministrijas padotības iestāžu amatpersonām ar speciālajām dienesta pakāpēm (turpmāk – amatpersonas) par darbu paaugstināta riska un slodzes apstākļos sabiedrības veselības apdraudējumā saistībā ar Covid-19 uzliesmojumu un seku novēršanu (turpmāk – Covid-19 izplatības ierobežošana) par laika periodu no 2020.gada 1.decembra līdz 2020.gada 31.decembrim, segt no valsts budžeta programmas 02.00.00 "Līdzekļi neparedzētiem gadījumiem" 2021.gadā. 3. Izdevumus, kas saistīti ar amatpersonu virsstundu darbu (samaksa par dienesta pienākumu izpildi virs noteiktā dienesta pienākumu izpildes laika) ārkārtas uzdevumu veikšanai Covid-19 izplatības ierobežošanai, atbilstoši faktiskajam virsstundu apjomam, kas izveidojies laika periodā no 2020.gada 1.oktobra līdz 2020.gada 31.decembrim, segt no valsts budžeta programmas "Līdzekļi neparedzētiem gadījumiem" 2021.gadā. 4. Iekšlietu ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši šī protokollēmuma 2. un 3.punktam. 2) Ministru kabineta 2020. gada 17. decembra sēdes protokola Nr. 84 82. § 2. punkta uzdevumu izpildi: 2. Iekšlietu ministrijai, sagatavojot Ministru kabineta rīkojuma projektu par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem", lai segtu izdevumus, kas saistīti ar piemaksu amatpersonām par darbu paaugstināta riska un slodzes apstākļos sabiedrības veselības apdraudējumā saistībā ar Covid-19 uzliesmojumu un seku novēršanu par laika periodu no 2020.gada 1.decembra līdz 2020.gada 31.decembrim (Ministru kabineta 2020.gada 24.novembra sēdes protokollēmuma Nr.75 8.§ 2.punkts), paredzēt papildu kritēriju piemaksas noteikšanai – sabiedriskās kārtības nodrošināšana pasākumos, kas saistīti ar Covid-19 ierobežojumiem. Piemaksu aprēķina 75 procentu apmērā no amatpersonai noteiktās stundas algas likmes, ievērojot uzskaitīto amatpersonas iesaistes vai saskares stundu skaitu. 3) Ministru kabineta 2020. gada 30. decembra protokollēma Nr. 89 1.§ 3. un 4.punkta izpildi attiecībā uz iedzīvotāju pārvietošanās aizlieguma ievērošanas uzraudzību 2020. gada 30. un 31. decembrī: 3. Par to izdevumu segšanu, kas saistīti ar amatpersonu virsstundu darbu (samaksa par dienesta pienākumu izpildi virs noteiktā dienesta pienākumu izpildes laika) saistībā ar rīkojumā noteikto ierobežojumu ievērošanas uzraudzību atbilstoši faktiskajam virsstundu apjomam, lemt Ministru kabineta sēdē 2021.gada janvārī. 4. Lai izpildītu šī protokollēmuma 3.punktā minēto, Iekšlietu ministrijai un Latvijas Pašvaldību savienībai\* sagatavot detalizētu informāciju par nepieciešamo finansējuma apjomu, kopīgi ar Finanšu ministriju izvērtēt jautājumu par finanšu avotu izdevumu segšanai, Iekšlietu ministrijai sagatavot attiecīgu rīkojuma projektu un noteiktā kārtībā iesniegt to izskatīšanai Ministru kabineta sēdē.\* Tiks iesniegts atsevišķi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Atbilstoši Ministru kabineta 2020.gada 6.novembra rīkojumam Nr.655 “Par ārkārtējās situācijas izsludināšanu” Latvijā tika atkārtoti izsludināta ārkārtas situācija.Lai nodrošinātu COVID-19 izplatīšanās ierobežošanu, amatpersonas tika iesaistītas dienesta pienākumu izpildē virs noteiktā dienesta pienākumu izpildes laika periodā no 2020.gada 1.oktobra līdz 2020.gada 31.decembrim, kā arī tika veikti dienesta pienākumi paaugstināta riska un slodzes apstākļos sabiedrības veselības apdraudējumā saistībā ar Covid-19 uzliesmojumu un seku novēršanu laika periodā no 2020.gada 1.decembra līdz 2020.gada 31.decembrim, tajā skaitā attiecībā uz iedzīvotāju pārvietošanās aizlieguma ievērošanas uzraudzību 2020. gada 30. un 31. decembrī laikposmā no plkst. 22.00 līdz plkst. 5.00. *Valsts policija* veica šādus pasākumus:1. kontroles pasākumus (tiešā saskarē) par komersantu pienākumu izpildīšanu objektos, sabiedrībai publiski pieejamās telpās, svētku, piemiņas, izklaides, kultūras, sporta un atpūtas pasākumos (tai skaitā naktsklubos, diskotēkās), vietās, kur notiek sapulces, gājieni un piketi (atbilstoši likumā “Par sapulcēm, gājieniem un piketiem” minētajām definīcijām), reliģiskas darbības, kas veicamas pulcējoties; 2. sabiedriskās kārtības un drošības pasākumu nodrošināšanu analīžu pieņemšanas punktos, objektos, kuros izmitinātas ar Covid-19 inficētās personas, vai noteikta karantīna, vai to tiešā tuvumā:3. reaģēšanu uz izsaukumiem par karantīnas vai pašizolācijas pārkāpumiem (tiešās saskarsmes laikā);4. pašizolācijas kontroles pasākumu ievērošanu klātienē (tiešā saskarē);5. personu, kurām ir noteiktā Covid-19 infekcijas slimība, kontroli klātienē (tiešā saskarē);6. atbalsta pasākumus veselības aizsardzības iestādēm – karantīnas pasākumu veikšanā, ka arī NMPD, ārstniecības iestādēm, ārstniecības personām, SPKC epidemiologiem un valsts sanitārajiem inspektoriem - to personu atvešanā, apsardzē, nogādāšanā ārstniecības iestādē vai kontrolē (tiešā saskarē), kuras inficētas vai iespējami inficētas ar Covid-19, vai riska grupas pacientiem, kuriem nav apstiprināta slimība, bet ir jāievēro karantīna vai pašizolācija;7. procesuālās darbības, pakalpojuma sniegšanu vai pārrunu vedēja pienākumus tiešā vai ilgstošā kontaktā ar pakalpojuma saņēmējiem vai procesa dalībniekiem (ilgāk par 10 minūtēm); 8. personu aizturēšanu, nogādāšanu vai konvojēšanu (tiešās saskares laikā);9. personu apsargāšanu īslaicīgās aizturēšanas vietās, policijas struktūrvienībā vai apsardzi ārstniecības iestādēs maiņas (norīkojuma) laikā;10. no ārvalstīm ieradušos personu kontroles pasākumus, kontaktējoties ar šīm personām, lai nodrošinātu šo personu apliecinājumu kontroli (QR koda pārbaude);11. notiesāto un apcietināto personu, nodošanu un pārņemšanu turpmākai brīvības atņemšanas soda vai apcietinājuma izpildīšanai; 12. meklēšanas pasākumu realizāciju attiecībā pret Covid-19 inficētām personām, kontaktpersonām vai personām, kurām jāievēro pašizolācija (tiešās saskares laikā);13. iedzīvotāju pārvietošanās aizlieguma ievērošanas uzraudzība 2020. gada 30. un 31. decembrī laikposmā no plkst. 22.00 līdz plkst. 5.00.*Valsts robežsardze* veica šādus pasākumus:1. robežpārbaude personu grupām, kurām atļauta ārējās robežas šķērsošana;2. apliecinājumu (QR koda) esamības pārbaude robežšķērsošanas vietās visām ieceļojošajām personām no 2020.gada 12.oktobra;3. apliecinājumu (QR koda) esamības pārbaude pie iekšējām robežām imigrācijas kontroles ietvaros izvēles kārtībā no 2020.gada 12.oktobra;4. administratīvā pārkāpuma procesa nodrošināšana attiecībā uz personām, kuras nav veikušas reģistrēšanos IECIS;5. atbalsta sniegšana personām robežšķērsošanas vietās un pie iekšējām robežām apliecinājumu iesniegšanai IECIS, ja persona to nav izdarījusi pirms ieceļošanas Latvijā;6. individuālo pieprasījumu/iesniegumu ārējās robežas šķērsošanai izskatīšana;7. informācijas apkopošana no IECIS un nosūtīšana Lietuvas un Igaunijas kompetentajām iestādēm Baltijas valstu ārlietu ministru memoranda izpildes ietvaros;8. sabiedrības konsultēšana par Latvijas valsts robežas šķērsošanu un ieceļošanas nosacījumiem ārkārtējās situācijas laikā;9. atbalsta sniegšana Valsts policijai attiecībā uz iedzīvotāju pārvietošanās aizlieguma ievērošanas uzraudzību 2020. gada 30. un 31. decembrī laikposmā no plkst. 22.00 līdz plkst. 5.00.Par dienesta pienākumu veikšanu ārkārtas situācijā Valsts policijas, Valsts policijas koledžas, Valsts robežsardzes un Valsts robežsardzes koledžas amatpersonām tika veikti aprēķini par faktiski nepieciešamo finansējumu, lai nodrošinātu: 1) samaksu par virsstundu darbu (samaksa par dienesta pienākumu izpildi virs noteiktā dienesta pienākumu izpildes laika) ārkārtas uzdevumu veikšanai Covid-19 izplatības ierobežošanai atbilstoši faktiskajam virsstundu apjomam, kas izveidojies laika periodā no 2020. gada 1. oktobra līdz 2020. gada 31. decembrim, tajā skaitā par iedzīvotāju pārvietošanās aizlieguma ievērošanas uzraudzību 2020. gada 30. un 31. decembrī laikposmā no plkst. 22.00 līdz plkst. 5.00;2) piemaksu par darbu paaugstināta riska un slodzes apstākļos (turpmāk – riska piemaksa) par laika periodu no 2020.gada 1.decembra līdz 2020.gada 31.decembrim - 75 procentu apmērā no amatpersonai noteiktās stundas algas likmes, ievērojot uzskaitīto amatpersonas iesaistes vai saskares stundu skaitu un šādus kritērijus: amatpersona ir tiešā un uzskaitāmi pierādāmā saskarē ar Covid-19 inficētām vai iespējami inficētām personām vai ir iesaistīta testēšanas procesā; amatpersona ir tiešā un uzskaitāmi pierādāmā saskarē ar Covid-19 riska grupas pacientiem, kuriem nav apstiprināta slimība, bet ir jāievēro karantīna vai pašizolācija; amatpersona iesaistīta sabiedriskās kārtības nodrošināšanā pasākumos, kas saistīti ar Covid-19 ierobežojumiem;No Valsts un pašvaldību institūciju amatpersonu un darbinieku atlīdzības likuma 15.panta regulējuma izriet, ka:1. amatpersona saņem speciālo piemaksu par dienestu, kas saistīts ar īpašu risku un to apmērus un piešķiršanas un izmaksas kārtību reglamentē Ministru kabinets;2. par īpašu risku šā likuma izpratnē uzskatāms dienests, darbs, kas saskaņā ar darba vides risku novērtējumu ir saistīts ar tik lielā mērā paaugstinātu psiholoģisko vai fizisko slodzi vai risku darbinieka drošībai un veselībai, ka to nevar novērst vai samazināt līdz pieļaujamam līmenim ar darba aizsardzības pasākumiem;Būtiski norādīt, ka piemaksai nav pastāvīgs raksturs, un tā izmaksājama tikai saistībā ar Covid-19 izraisīto situāciju. Saskaņā ar veiktajiem aprēķiniem iestādēm papildu nepieciešamā finansējuma kopsumma ir 1 062 893 *euro*.**Rīkojuma projekts paredz:**1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai finansējumu 1 062 893 *euro*, tai skaitā, Valsts policijai 748 953 *euro*, Valsts policijas koledžai 6 143 *euro*, Valsts robežsardzei 307 256 *euro* un Valsts robežsardzes koledžai 541 *euro*, lai segtu izdevumus, kas saistīti ar Iekšlietu ministrijas padotības iestāžu amatpersonu ar speciālajām dienesta pakāpēm (turpmāk – amatpersona) virsstundu darbu (samaksa par dienesta pienākumu izpildi virs noteiktā dienesta pienākumu izpildes laika) ārkārtas uzdevumu veikšanai Covid-19 izplatības ierobežošanai atbilstoši faktiskajam virsstundu apjomam, kas izveidojies laika periodā no 2020. gada 1. oktobra līdz 2020. gada 31. decembrim, tajā skaitā par iedzīvotāju pārvietošanās aizlieguma ievērošanas uzraudzību 2020. gada 30. un 31. decembrī, kā arī izdevumus, kas saistīti ar riska piemaksu par laika periodu no 2020. gada 1. decembra līdz 2020. gada 31. decembrim.2. Uzdevumu Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".3. Uzdevumu Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši 1. punktam un, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav izteikusi iebildumus, veikt apropriācijas pārdali. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija, Valsts robežsardze, Valsts policijas koledža, Valsts robežsardzes koledža. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iesaistītās amatpersonas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmai-ņas, salīdzi-not ar vidēja termiņa budžeta ietvaru 2023. gadam | izmaiņas, salīdzi-not ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 1 062 893 | 0 | 0 | 0 | 0 | 0 |
| 2.1. valsts pamatbudžets | 0 | 1 062 893 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -1 062 893 | 0 | 0 | 0 | 0 | 0 |
| 3.1. valsts pamatbudžets | 0 | -1 062 893 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 1 062 893 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **Nepieciešamais finansējums samaksai par virsstundu darbu un piemaksām kopā ar DD VSAOI ir 1 062 893 *euro*:**

|  |  |  |  |  |  |
| --- | --- | --- | --- | --- | --- |
| **Valsts policija** | Amatpersonu skaits | Stundu skaits | EKK 1000\*  | EKK 2271\*\* | **Kopā** |
| Virsstundas 01.10.2020.-31.12.2020. | 2 101 | 23 736 | 409 931 |   | 409 931 |
| Riska piemaksa 01.11.2020.-30.11.2020. (precizējums\*\*\*) | 11 | 153 | 966 |   | 966 |
| Riska piemaksa 01.12.2020.-31.12.2020.  | 3 060 | 53 112 | 325 163 | 12 893 | 338 056 |
| **Kopā** | **x** | **77 001** | **736 060** | **12 893** | **748 953** |
|  |  |  |  |  |  |
|  |  |  |
|  |  |  |  |  |  |
| **Valsts policijas koledža** | Amatpersonu skaits | Stundu skaits | EKK 1000\*  |  |  |
| Virsstundas 01.10.2020.-31.12.2020. | 55 | 272 | 3 181 |   |  |
| Riska piemaksa 01.12.2020.-31.12.2020.  | 95 | 828 | 2 962 |  |  |
| **Kopā** | **x** | **1 100** | **6 143** |  |  |
|  |  |  |  |  |  |
| **Valsts robežsardze** | Amatpersonu skaits | Stundu skaits | EKK 1000\*  |  |  |
| Riska piemaksa 01.12.2020.-31.12.2020.  | 701 | 58 605 | 307 256 |   |   |
| **Kopā** | **x** | **58 605** | **307 256** |  |  |
|  |  |
|  |   |   |   |   |   |
| **Valsts robežsardzes koledža** | Amatpersonu skaits | Stundu skaits | EKK 1000\*  |   |   |
| Riska piemaksa 30.-31.12.2020. | 13 | 95 | 541 |   |   |
| **Kopā** |  | **95** | **541** |  |  |
|  |  |  |  |  |  |
| **KOPĀ**  |  |  |  |
|   | Stundu skaits | EKK 1000\*  | EKK 2271\*\* | **Kopā** |  |
| Valsts policija | 77 001 | 736 060 | 12 893 | 748 953 |  |
| Valsts policijas koledža | 1 100 | 6 143 |   | 6 143 |  |
| Valsts robežsardze | 58 605 | 307 256 |   | 307 256 |  |
| Valsts robežsardzes koledža | 95 | 541 |   | 541 |  |
| **Kopā** | **136 801** | **1 050 000** | **12 893** | **1 062 893** |  |
| \*EKK 1000 Atlīdzība |  |  |  |
| \*\*EKK 2271 Izdevumi, kas saistīti ar operatīvo darbību |

\*\*\* Atbilstoši Ministru kabineta 2020. gada 25. novembra rīkojumam Nr. 697 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem"" Iekšlietu ministrijai piešķirts finansējums, lai nodrošinātu piemaksas no 2020. gada 1. oktobra līdz 2020. gada 30. novembrim amatpersonām par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un tā seku novēršanu. Sakarā ar nepieciešamību veikt korekciju par 2020.gada novembra mēnesi, veikti aprēķini papildu vēl par 11 amatpersonām, kurām nepieciešamais finansējums piemaksām 2020.gada novembrim ir 966 euro.Detalizētus aprēķinus skatīt pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi tiks segti Iekšlietu ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no valsts budžeta programmas 02.00.00 “Līdzekļi neparedzētiem gadījumiem”.  Tā kā atbilstoši Valsts un pašvaldību institūciju amatpersonu un darbinieku atlīdzības likuma 14.panta devītajai daļai amatpersonām, kam noteikts summētais darba laiks, tā atskaites periods ir četri mēneši, samaksu par virsstundu darbu tās saņem par četru mēnešu periodu, ja summāri šajā periodā izveidojušās virsstundas, kuras nav bijis iespējams kompensēt ar atpūtas laiku. Ievērojot minēto, projektā ietvertas virsstundas, kas izveidojās par iedzīvotāju pārvietošanās aizlieguma ievērošanas uzraudzību 2020. gada 30. un 31. decembrī. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Finanšu ministrija, Valsts policija, Valsts robežsardze, Valsts policijas koledža, Valsts robežsardzes koledža. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

26.01.2021. 9:11

2436

I.Ošiņa 67219608

Inga.osina@iem.gov.lv